仲并
祝子权以诗见招勉继其韵
总角嗜学问，於心期可收。
岁月如逝水，倏忽十十秋。
纷纷何所得，俗士难与谋。
夫子四海士，不数韩荆州。
抠衣一尝会，颇轻万户侯。
祝子晚倾盖，缓急仍同舟。
伟哉廓庙器，价高自难酬。
相从半周星，会别嗟何稠。
班荆此话旧，落落志益修。
嗟我闻道晚，仅脱儿女忧。
一斑幸时窥，稍知辨薰莸。
执经滥同席，得子真良俦。
安得身为云，相陪汗漫注，
百川皆乱流。驽骀饱束刍，
市者常易售。借问诸夫子，
为功忌中休。此语期同践，
此外复何求。